Meno a priezvisko   ........................................................................................................

Adresa pobytu a PSČ .....................................................................................................

..........................................................................................................................................

Rodné číslo  ..............................................

																			Dňa ....................................

Ministerstvo vnútra Slovenskej republiky
Prezídium Policajného zboru
úrad súkromných bezpečnostných služieb
Pribinova 2

812 72    Bratislava

Vec: Žiadosť o vydanie preukazu odbornej spôsobilosti typu S

Podľa § 20 ods. 1 zákona č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov žiadam o vydanie preukazu odbornej spôsobilosti typu S bez absolvovania odbornej prípravy a  vykonania skúšky odbornej spôsobilosti v súlade s § 19 ods. 3 zákona o súkromnej bezpečnosti.

Prílohy: 
•	overená fotokópia potvrdenia o bezpečnostnej praxi v ozbrojenom bezpečnostnom zbore,
•	overená fotokópia vysvedčenia o získanom vzdelaní v študijnom odbore v oblasti bezpečnostných služieb (napr. vysvedčenie o základnom policajnom vzdelaní alebo špecializovanom policajnom vzdelaní),
•	čestné vyhlásenie (s overením pravosti podpisu podľa § 94 ods. 2   zákona       č. 473/2005 Z. z.),
•	50,- eur správny poplatok za podanie žiadosti o vydanie preukazu odbornej spôsobilosti,
•	16,50 eura správny poplatok za vydanie preukazu odbornej spôsobilosti.

								.....................................
								             podpis
					Informácia		

Preukaz odbornej spôsobilosti typu S je určený pre osoby poverené výkonom fyzickej ochrany alebo pátra. Získať ho bez absolvovania odbornej prípravy a skúšky odbornej spôsobilosti môže osoba, ktorá vykonávala najmenej päť rokov bezpečnostnú prax v ozbrojenom bezpečnostnom zbore a získala vzdelanie v študijnom odbore v oblasti bezpečnostných služieb. Súčasne musí byť osobou bezúhonnou podľa § 13 zákona č. 473/2005 Z. z. a spoľahlivou podľa § 14 predmetného zákona.

Ozbrojený bezpečnostný zbor je zbor, o ktorom osobitný zákon ustanovuje, že je ozbrojeným bezpečnostným zborom (v súčasnosti je to Policajný zbor a Zbor väzenskej a justičnej stráže).   

Vzdelanie v študijnom odbore v oblasti bezpečnostných služieb možno napr. získať úspešným ukončením štúdia na policajných školách (napr. získanie základného policajného vzdelania, špecializovaného policajného vzdelania, vysokoškolského vzdelania I. alebo II. stupňa v študijnom odbore ochrana osôb a majetku).

Dokladom o vzdelaní je diplom o ukončení vysokoškolského štúdia, vysvedčenie o ukončení štúdia, doklad o ukončení odbornej prípravy uvedenej v § 94 ods. 3 zákona č. 473/2005 Z. z. alebo osvedčenie o vykonaní kvalifikačnej skúšky podľa § 18 zákona č. 473/2005 Z. z. K žiadosti je potrebné predkladať vysvedčenia o ukončení štúdiu, nie ročníkové vysvedčenia.

Potvrdenie o bezpečnostnej praxi je potvrdenie, v ktorom je uvedený dátum začiatku jej vykonávania a dátum jej ukončenia a funkcia, v ktorej túto prax osoba vykonávala; na potvrdení musí byť uvedené, kto potvrdenie vydal, spisová značka a číslo písomnosti, pod ktorým bolo potvrdenie vydané, podpisová doložka s menom, priezviskom a funkciou osoby, ktorá potvrdenie podpísala, a odtlačok pečiatky toho, kto potvrdenie vydal. Potvrdenia o bezpečnostnej praxi spravidla vydávajú centrá podpory MV SR alebo sekcia personálnych a sociálnych činností a osobnú úrad MV SR.

Platenie správnych poplatkov 

Správny poplatok je možné uhradiť:
•	prostredníctvom nominálneho e-kolku zakúpeného na pobočke Slovenskej pošty a. s., 
•	nominálnym e-kolkom zakúpeným v kiosku na konkrétny úkon, ktorý je spoplatňovaný,
•	prevodom na účet – v takomto prípade je potrebné požiadať úrad o vystavenie platobného predpisu, v ktorom bude uvedené číslo účtu, na ktorý sa uskutoční prevod a variabilný symbol alebo,
•	poštovou poukážkou - v takomto prípade je potrebné požiadať úrad o vystavenie platobného predpisu, ktorého súčasťou je poštová poukážka.

V žiadnom prípade nezasielajte hotovosť v obálke!!!